Beast Games

**Beast Games** היא תוכנית מציאות אמריקאית בהנחיית MrBeast (ג'ימי דונלדסון). הסדרה עלתה באמזון פריים וידאו ב-19 בדצמבר 2024.

התכנית נוצרה בהשראת הסדרה של נטפליקס - משחק הדיונון, והסרטון הוויראלי שיצר דונלדסון בעקבותיה - $456,000 Squid Game In Real Life! ("משחק הדיונון בשווי 456,000$ בחיים האמיתיים!", בתרגום חופשי לעברית). המשתתף שזוכה בתוכנית יזכה ב-10 מיליון דולר, הפרס הגבוה ביותר בתוכנית ריאליטי אי פעם.

שני הפרקים הראשנים של העונה הראשונה של "משחקי ביסט" שוחררו בפריים וידאו ב-19 בדצמבר 2024, כשהסדרה מורכבת מעשרה פרקים בסך הכל, שעלו מדי שבוע בימי חמישי. באותו יום ג'ימי דונלדסון גם פרסם מעין 'פרק מקדים' לתוכנית הריאלטי בערוץ היוטיוב שלו שכותרתו "2,000 אנשים נלחמים עבור $5,000,000", שם הוא מקצץ את מספר האנשים המשתתפים מ-2,000 ל-1,000 בסדרה של אתגרים. אלף המתמודדים הנותרים התקבלו לתוכנית הרשמית של פריים וידאו.

הזוכה בעונה הראשונה הוא ג'פרי רנדל אלן, שחקן מספר 831, שזכה ב-10 מיליון דולר. גפ'רי בוגר פיננסים וניהול שהקדיש את עצמו להעלאת מודעות למחלת המוח הנדירה של בנו, פגם בהעברת קריאטין .

במאי 2025, חודשה הסדרה לשתי עונות נוספות, כאשר צילומי העונה השנייה התקיימו מיוני עד אוגוסט. ב-11 בדצמבר 2025, העלה דונלדסון את הטריילר לעונה השנייה של הסדרה, שעלתה לשידור ב-7 בינואר 2026 באמזון פריים. הנושא של עונה זו הוא 'חוזק מול חוכמה', ובעונה זו השתתפו 200 מתמודדים, 100 מהם חכמים ו-100 מהם חזקים.

הזוכה בעונה השנייה הוא טיילר לוקאס, שחקן מספר 167, שזכה ב-5 מיליון דולר.

## צוות

### אורחים
#### עונה 1
* ליל יאכטי (פרק 5)

#### עונה 2
* ג'ף פרובסט (פרק 4)
*  (פרק 5)

### מתמודדים
##### מתמודדים חוזרים
חלק מהמתמודדים השתתפו ביותר מעונה אחת.

## סקירת סדרה

### פרקים
#### עונה 1 (2024–25)

#### עונה 2 (2026)

## הפקה
ממוזער|250x250 פיקסלים|כרזת העונה הראשונה
ב-18 במרץ 2024, היוטיובר ויוצר התוכן ג'ימי דונלדסון (MrBeast), הודיע כי חתם עם אולפני אמזון להפקת תוכנית המציאות. הסדרה נוצרה על ידי דונלדסון, טיילר קונקלין, שון קליצנר ומאק הופקינס. דונלדסון הוא המנחה והמפיק בפועל. לפי הדיווח, תקציב הסדרה עומד על יותר מ-100 מיליון דולר.

התוכנית שברה כ-42 שיאי גינס בעונתה הראשונה בלבד, ביניהם:
* הפרס הכספי הגדול ביותר בתוכנית ראליטי.
* סט הצילומים הגדול ביותר שבו צולמה תוכנית ריאליטי (כ-6,366 מ״ר).
* המספר הגדול ביותר של מצלמות שפעלו בו זמנית.
* אורך כבלי החשמל הארוך ביותר לתוכנית טלוויזיה.
* הפרס הכספי הפיזי הגדול ביותר על סט (5,000,000 דולר).
* סכום הפרסים הגבוה ביותר שנדחה על ידי מתמודד בתוכנית ריאליטי תחרותית (1,000,000 דולר).
* קרן הפרסים הגדולה ביותר שהוענק לתוכנית ריאליטי תחרותית (10,000,000 דולר).
* סכום הכסף הגבוה ביותר שחולק בפרק בודד של תוכנית ריאליטי תחרותית (2,020,000 דולר)
* ועוד.

### צילומים
הצילומים החלו בשלב "הסיבוב הראשון", שצולם בתאריכים 18–22 ביולי 2024, בתוך אצטדיון אליג'אנט בלאס וגאס, עם השתתפותם של כ-2,000 מתמודדים. שלב "הסיבוב השני" צולם עם כ-1,000 המתמודדים באולפני Downsview Park בטורונטו, קנדה, באוגוסט של אותה השנה.

צילומי העונה השנייה החלו בלאס וגאס ביוני 2025, והסתיימו באוגוסט 2025.

חלק מעונה 2 כולל קרוסאובר עם סדרת הריאליטי "הישרדות" של CBS. צוות ההפקה של "הישרדות", שהתכונן לצילומי העונה ה-50 של הסדרה, אירח סדרת אתגרים עבור "ביסט גיים", כאשר מנחה התכנית, ג'ף פרובסט הופיע כמנחה שותף במסגרת השיתוף. כחלק מהקרוסאובר, דונלדסון צפוי להופיע בפרק של "הישרדות 50"  בתור מעריץ של סלבריטאים, מה שיציג טוויסט.

## תלונות
ממוזער|285x285 פיקסלים|כרזת העונה השנייה
חלק מהמתמודדים התלוננו שלא סופק להם מזון, מים, תרופות ומיטות לשינה במהלך צילומי התוכנית. בנוסף, עשרות דיווחו כי במהלך הצילומים הראשונים התרחשו פגיעות שונות, כמו התעללות, הטרדה מינית ועוד. ב-16 בספטמבר 2024, הוגשה תובענה ייצוגית לבית המשפט העליון בלוס אנג'לס.

## שחרור
עונה 1 של "משחקי הביסט" עלתה לראשונה באמזון פריים וידאו ב-19 בדצמבר 2024, וכללה עשרה פרקים שיצאו מדי שבוע, כאשר שני הפרקים הראשונים שוחררו ביחד ב-19 בדצמבר 2024 . באותו יום, ג'ימי דונלדסון פרסם בערוץ היוטיוב שלו פרק מקדים בשם "2,000 אנשים נלחמים עבור $5,000,000", שבו צמצם את מספר המשתתפים מ-2,000 מתמודדים במקור ל-1,000, שהמשיכו לתוכנית הרשמית.

עונה 2 עלתה אף היא בפריים וידאו ב-7 בינואר 2026, ומורכבת אף היא מעשרה פרקים ששוחררו מדי שבוע עד פברואר 2026.

## ביקורות
### ביקורת
הסדרה הפכה לסדרת הריאליטי הלא-מתוסרטת הנצפית ביותר של פריים וידאו אי פעם ולסדרת הבכורה השנייה בגודלה של 2024 אחרי Fallout, עם 50 מיליון צופים בתוך 25 ימים. אמזון ציינה כי מחצית מהקהל הגיע מחוץ לארצות הברית.

עם זאת, הסדרה התקבלה בצורה שלילית על ידי המבקרים. באתר הביקורות Rotten Tomatoes, היא זכתה לדירוג אישור של 13% בהתבסס על 8 ביקורות בלבד, עם דירוג ממוצע של 3.8 מתוך 10. באתר Metacritic, שמשתמש בממוצע משוקלל, הסדרה קיבלה ציון של 38 מתוך 100 על סמך 5 ביקורות, מה שמעיד על "ביקורות שלילי".

מבקרים אחרים ביקרו את הביצועים של דונלדסון (MrBeast) וטענו שהוא רועש ושטחי, וכן ציינו כי הסדרה אינה מתמקדת מספיק במתמודדים. נעמי פריי מהניו-יורקר כתבה כי השימוש במספרים במקום בשמות המתמודדים מקשה על הצופים להזדהות איתם, בניגוד לתוכניות ריאליטי אחרות. אתרים כמו IGN, הגרדיאן, Vox ו-PC Gamer ביקרו את הסדרה על כך שהיא משעתקת את הרעיון של משחק הדיונון אך מסירה ממנו את האווירה הדיסטופית.

### ביקורת כלכלית
קייטי נוטופולוס מ-Business Insider ציינה שנהנתה מהתוכנית, אך הביעה חשש שהיא עלולה להעביר לילדים מסר לפיו לכסף אין ערך אמיתי.

ג'ף יאנג, יועץ עסקי ובעל טור בוול סטריט ג'ורנל טען כי החסות תאפשר לחברת האם של "MoneyLion" - חברת Gen Digital לכוון את הפרסום לקהל של MrBeast, שחלקו סובל מחוסר יציבות כלכלית.

### תגובתו של MrBeast
בתגובה לציון 2/10 של IGN, דונלדסון כתב: "כן, עצוב שאדם אחד שלא מחבב אותי יכול פשוט לתת ציון 2/10 למשהו שאלף אנשים הקדישו לו את חייהם, כשלגמרי ברור שזה לא המצב".

## תוכניות נלוות
ב-25 בינואר 2025, MrBeast העלה סרטון שכותרתו Every Minute One Person is Eliminated, העוקב אחר 20 אנשים שהודחו מששת הפרקים הראשונים של התוכנית Beast Games, שמקבלים הצעה להתחרות בחלק מהאתגרים שהוצגו בסדרה, אך הפעם על 500,000 דולר (מאוחר יותר מופחתים ל-431,000 דולר).

## קישורים חיצוניים

* 

## הערות שוליים

קטגוריה:MrBeast
קטגוריה:סדרות טלוויזיה מקוריות של אמזון
קטגוריה:סדרות טלוויזיה אמריקאיות שעלו לשידור בשנת 2024